**Վինտերտուրի գեղարվեստի թանգարան** (գերմ.՝ Kunstmuseum Winterthur), Վինտերտուր քաղաքի գեղարվեստի երեք խոշորագույն թանգարաններից մեկը (Ցյուրիխ շրջան)։ Վինտերտուրը Շվեյցարիայում կոչում են «թանգարանների քաղաք»։

Ընդhանուր տեղեկություններ
-------------------------

Վինտերտուրի գեղարվեստի թանգարանում պահպանվում են 19-21-րդ դարերի պատկերներ և արվեստի այլ նմուշներ։ Հիմնական հակվածությունը ֆրանսիական գեղանկարչության կողմն է։ Թանգարանի հիմնադիրը և ղեկավարող մարմինը Վինտերտուրի նկարիչների միությունն է, որը հիմնադրվել է 1848 թվականին։ Թեև վերջինս օգնություն է ստանում պետությունից և շրջանի իշխանություններից, ֆինանսավորման մեծ մասն ապահովում են անհատ նվիրատուները։ 20-րդ դարի առաջին կեսից սկսած՝ թանգարանի հավաքածուի մեծ մասը նվիրաբերել են մասնավոր հավաքածուները։

Շինություն
----------

Թանգարանի շենքը գտնվում է Վինտերտուրի Հին քաղաքի կենտրոնում՝ Մուզեումշտրասե 22 (գերմ.՝ Museumstraße 22) հասցեում։ Կառուցվել է 1912-1916 թվականներին ճարտարապետներ Ռիթմայերի և Ֆուրերի նախագծով։ 1995 թվականին թանգարանն ընդլայնվել է։

Հավաքածու
---------

Վինտերտուրի գեղարվեստի թանգարանում ցուցադրվում են ֆրանսիացի այնպիսի նշանավոր գեղանկարիչների, իմպրեսիոնիստնիստների և սիմոլիստների աշխատանքներ, ինչպիսիք են Կլոդ Մոնեն, Ալֆրեդ Սիսլեյը, Վինսենթ վան Գոգը, Օդիլոն Ռեդոնը, Պիեռ Բոնարը, Էդուար Վյուարը, Ֆելիքս Վալոթոն և ուրիշներ։ Ներկայացված են նաև Օգյուստ Ռոդենի, Արիստիդ Մայոլի, Մեդարդո Ռոսոյի քանդակները։

20-րդ դարի արվեստը ցուցադրվում է կուբիզմի (Ժորժ Բրաք, Պիկասո, Խուան Գրիս, Ֆեռնան Լեժե) և աբստրակցիոնիզմի (Վասիլի Կանդինսկի, Պիտ Մոնդրիան, Ժան Արպ, Պաուլ Կլեե, Ռոբեր Դելոնե) աշխատանքներով։ Հավաքածուում կարելի է տեսնել նաև 20-րդ դարի հայտնի քանդակագործների աշխատանքներ (Կոնստանտին Բրանկուզի, Ալեքսանդր Կոլդեր, Անրի Լորան, Օսիպ Ցադկին, Վիլհեմ Լեմբրուկ)։

Թանգարանում լայնորեն ներկայացված է ժամանակակից ամերիկյան (Էլսուորտ Քելլի, Ֆիլիպ Գուստոն, Ջոն Չեմբերլեն, Եվա Հեսս, Ագնես Մարտին, Ռոբերտ Մանգոլդ, Բրայս Մարդեն, Ռիչարդ Տատլ) և իտալական արվեստները (առաջին հերթին՝ իտալ.՝ Arte Povera՝ Լուչանո Ֆաբրո, Յաննիս Կունելլիս, Մարիո Մերց, Ջուլիո Պաոլինի)։ Գերմանացի ժամանակակից նկարիչների աշխատանքներից թանգարանում կարելի է տեսնել Գերհարդ Ռիխտերի, Իզա Գենցկենի, Թոմաս Շյուտտեի, Թոմաս Շեյբիցի և ուրիշների կտավներն ու քանդակները։ Ցուցադրվում են նաև շվեյցարացի ժամանակակից նկարիչների աշխատանքները։

Վինտերտուրի գեղարվեստի թանգարանի հավաքածուի մի մասը (մինչև 1900 թվականը ստեղծվածները) ներկայացված է Վինտերտուրյան մեկ այլ հայտնի գեղարվեստի թանգարանում՝ Օսկար Ռեյնհարթ ամ Շտադտհարթենի թանգարանում։

Պատկերասրահ
-----------

* Ալֆրեդ Սիսլեյ «Հեմփթոն Կոուրտի կամրջի տակ»Ալֆրեդ Սիսլեյ «Հեմփթոն Կոուրտի կամրջի տակ»
* Վինսենթ վան Գոգ «Փոստատար Ժոզեֆ Ռուլենի դիմանկարը» (1888)Վինսենթ վան Գոգ «Փոստատար Ժոզեֆ Ռուլենի դիմանկարը» (1888)
* Ալբերտ Անկեր «Նետաձիգ» (1886)Ալբերտ Անկեր «Նետաձիգ» (1886)
* Թեո վան Դույսբուրգ «Կոմպոզիցիա XIII» (Կինը արվեստանոցում)Թեո վան Դույսբուրգ «Կոմպոզիցիա XIII» (Կինը արվեստանոցում)
* Կամիլ Պիսսարո «Դիմակահանդես Մոնմարտր բուլվարում»Կամիլ Պիսսարո «Դիմակահանդես Մոնմարտր բուլվարում»
* Վինսենթ վան Գոգ «Ցորենի դաշտը մայրամուտին»Վինսենթ վան Գոգ «Ցորենի դաշտը մայրամուտին»
* Առնոլդ Բյոկլին «Դղյակը ծովում» (1878)Առնոլդ Բյոկլին «Դղյակը ծովում» (1878)
* Լուկաս Կրանախ «Լյութեր», Հանս Ասպեր «Ցվինգլի»Լուկաս Կրանախ «Լյութեր», Հանս Ասպեր «Ցվինգլի»
* Ալբերտ Անկեր «Սուրճ և կոնյակ. Նատյուրմորտ» (1877)Ալբերտ Անկեր «Սուրճ և կոնյակ. Նատյուրմորտ» (1877)
* Յոհան Ֆյուսլի «Էլֆերի թագուհի Տիտանիայի արթնացումը»Յոհան Ֆյուսլի «Էլֆերի թագուհի Տիտանիայի արթնացումը»

Ծանոթագրություններ
------------------

1. ↑  «Kunstmuseum Winterthur Extension». MI Modern Architecture. Արխիվացված է օրիգինալից 2010 թ․ մարտի 13-ին. Վերցված է 2010 թ․ մարտի 17-ին.
2. ↑  Pelzer, Birgit (1999 թ․ հոկտեմբեր). «Dissociated Objects: The Statements & Sculptures of Lawrence Weiner». Massachusetts Institute of Technology: 65. `{{cite journal}}`: Cite journal requires `|journal=` (օգնություն)
3. ↑  «Switzerland». The Vincent van Gogh Gallery. Վերցված է 2010 թ․ մարտի 17-ին.
4. ↑  «Masterpieces of Modernity: The collection of the Kunstmuseum Winterthur». Museo di arte moderna e contemporanea di Trento e Rovereto. Արխիվացված է օրիգինալից 2011 թ․ օգոստոսի 15-ին. Վերցված է 2018 թ․ սեպտեմբերի 14-ին.

Արտաքին հղումներ
----------------

* Պաշտոնական կայք

|  |  |  |
| --- | --- | --- |
| 

|  |  |
| --- | --- |
|  ⛭   Չափորոշչային վերահսկողություն | BNF: 118703646 · GND: 2016815-9 · LCCN: n50013809 · NKC: kn20010710528 · ULAN: 500311764 |

 |